คือเราประจำเดือนไม่มา 2 เดือนละตั้งแต่กรกฎา-สิงหา แล้วช่วงเดือนสิงหาขณะประจำเดือนไม่มาได้ 2 เดือนแล้ว ดิฉันได้มีอะไรกับแฟนพอดีดิฉันสงสัยว่ามีสิทธิ์ท้องได้มั้ยค่ะ อายุ 20
สวัสดีค่ะ แม้จะไม่มีประจำเดือนมา 2 เดือน แต่เมื่อมีเพศสัมพันธ์ ก็ย่อมมีโอกาสที่จะตั้งครรภ์ได้ส่วนการที่ประจำเดือนไม่มา 2 เดือนนั้น หากที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูด้วยค่ะ หากตรวจแล้วไม่พบการตั้งครรภ์ การที่ประจำเดือนไม่มา ก็อาจเกิดจาก1. การมีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด2. มีน้ำหนักตัวเพิ่มขึ้นเร็ว หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. การผลิตฮอร์โมนของรังไข่ผิดปกติ ไม่มีการตกไข่เกิดขึ้น ซึ่งรวมถึงการมีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป4. มีภาวะไทรอยด์ฮอร์โมนผิดปกติ5. มีพังผืดเกิดขึ้นในมดลูก จากการเคยมีมดลูกอักเสบ หรือเคยขูดมดลูก6. มีเนื้องอกในต่อมใต้สมอง แต่มักมีอาการอื่นๆ ร่วมด้วย เช่น ปวดศีรษะ เห็นภาพซ้อน มีน้ำนมไหล เป็นต้นหลังจากนี้ หากยังไม่มีประจำเดือนมา ก็ควรไปพบแพทย์เพื่อหาสาเหตุค่ะ หากไม่พบโรคทางกาย ก็น่าจะเกิดจากการผลิตฮอร์โมนของรังไข่ผิดปกติ ซึ่งการรักษาคือการทานยาปรับฮอร์โมนเพื่อให้ประจำเดือนมาค่ะ